* **Παρίσι – Γενεύη – Μιλάνο 7 μέρες 07 – 13/04/23. Οδικό – Αεροπορικώς**

**1η Μέρα | Θεσσαλονίκη – Ζάγκρεμπ.**

Συγκέντρωση στα γραφεία μας νωρίς το πρωί και αναχώρηση για το Ζάγκρεμπ. Άφιξη και τακτοποίηση στο ξενοδοχείο μας.

**2η Μέρα | Ζάγκρεμπ – Περιήγηση πόλης – Λιουμπλιάνα – Τεργέστη – Βερόνα.**

Πρωινό και στη συνέχεια θα ξεκινήσουμε την περιήγηση από την Άνω Πόλη περπατώντας σε μοναδικά λιθόστρωτα σοκάκια. Θα δούμε υπέροχα κτίρια, εμπορικά καταστήματα, παραδοσιακά cafe, ενώ στην υπαίθρια αγορά του Dolac ξεχωρίζουν ποικιλόμορφα λουλούδια, ενώ θα υπάρχει στάση στον επιβλητικό Καθεδρικό ναό της Αναλήψεως, την Αρχιεπισκοπή με το Προεδρικό Μέγαρο, τη Βουλή και άλλα κυβερνητικά κτίρια. Θα βρεθούμε στην πολυσύχναστη οδό Tkalciceva, με αρκετά μικρά εστιατόρια και καταστήματα πριν πάρουμε το δρόμο για τη σύγχρονη Κάτω Πόλη. Εκεί θα θαυμάσουμε τον εντυπωσιακό ναό του Αγίου Μάρκου, το Εθνικό Θέατρο, όμορφες πλατείες, πάρκα, σπουδαία κτίρια του 19ου και του 20ού αιώνα & καταστήματα μόδας. Ελεύθερος χρόνος και στη συνέχεια θα αναχωρήσουμε για τη Λιουμπλιάνα. Άφιξη και ξεκινάμε την περιήγηση μας στην πόλη που είναι χτισμένη στις όχθες του ομώνυμου ποταμού, με έντονα στοιχεία από την Αυστριακού τύπου αρχιτεκτονική σε αρκετά κτίρια. Θα δούμε το παλαιό Δημαρχείο και τον Καθεδρικό Ναό που δεσπόζουν την πόλη. Ελεύθερος χρόνος και συνεχίζουμε για την Τεργέστη. Άφιξη και ξεκινάμε την περιήγησή μας με την Aρχόντισα της Αδριατικής αλλά και το πρώτο μεγάλο λιμάνι της Ιταλίας, ένα ολοζώντανο μνημείο νεότερης ιστορίας και επίκεντρο σημαντικών εξελίξεων. Θα δούμε την ελληνική εκκλησία της Τεργέστης, τον Άγιο Νικόλαο, το ονομαζόμενο Canal Grande, τον ναό του Αγίου Αντωνίου, τον ναό του Αγίου Σπυρίδωνα και της Αγίας Τριάδος. Ελεύθερος χρόνος και αναχωρούμε για την Βερόνα. Άφιξη και τακτοποίηση στο ξενοδοχείο μας.

**3η Μέρα | Βερόνα – Ξενάγηση πόλης – Μιλάνο – Σαμονί – Γενεύη.**

Πρωινό και ξεκινάμε την ξενάγηση μας στη Ρομαντική Βερόνα, την πόλη των αιώνιων εραστών του Σαίξπηρ που είναι στις όχθες του ποταμού Αδίγη. Στην κεντρική Πλατεία Μπρα, θα δούμε την περίφημη ρωμαϊκή Αρένα, και θα συνεχίσουμε για τις όμορφες πλατείες Ντελ Έρμπε και Ντέι Σινιόρι, που περιβάλλονται από άριστα διατηρημένα μεσαιωνικά κτήρια, και φυσικά το «αρχοντικό των Καπουλέτων» με το θρυλικό μπαλκόνι της Ιουλιέτας. Ελεύθερος χρόνος και αναχωρούμε για το Μιλάνο. Άφιξη στην πρωτεύουσα της Λομβαρδίας και αμέσως θα ξεκινήσουμε την ξενάγησή μας στο ιστορικό κέντρο. Πρώτα, θα επισκεφθούμε τον καθεδρικό ναό της πόλης, τον περίφημο Ντουόμο, χτισμένο στα πρότυπα της γοτθικής αρχιτεκτονικής του 14ου αιώνα. Στη συνέχεια θα περπατήσουμε στη γκαλέρια Βιττόριο Εμμανουέλε Β΄ με τις πολυτελείς μπουτίκ και τα σικ εστιατόρια, αφιερωμένη στον πρώτο βασιλιά της ομόσπονδης Ιταλίας. Ολοκληρώνουμε τη ξενάγηση μας στην ξακουστή Σκάλα του Μιλάνο, ίσως το θέατρο με την καλύτερη ακουστική στον κόσμο. Ελεύθερος χρόνος και στη συνέχεια θα αναχωρήσουμε για τη Γενεύη. Στην διαδρομή θα κάνουμε μια σύντομή στάση για καφέ στο Σαμονί που είναι κτισμένο στα 1037 μ. στους πρόποδες του Mont Blanc της ψηλότερης κορυφής των Άλπεων (4007 μ.) στις Γάλλο ιταλικές Άλπεις. Το Σαμονί έγινε διεθνής τουριστικός προορισμός μετά τον Β. Παγκόσμιο πόλεμο. Άφιξη στη Γενεύη και τακτοποίηση στο ξενοδοχείο μας.

**4η Μέρα | Γενεύη – Ξενάγηση πόλης – Παρίσι.**

Πρωινό και στη συνέχεια θα ξεκινήσουμε την ξενάγηση μας στην πόλη της Γενεύης, η οποία εκτείνεται από την άκρη της ομώνυμης λίμνης και περιβάλλεται από τις οροσειρές του Ιούρα και των Άλπεων της Σαβοΐας. Θα επισκεφτούμε το Μέγαρο των Εθνών με το μεγαλύτερο συνεδριακό κέντρο παγκοσμίως, την παλιά πόλη, το άνθινο Ρολόι που φτιάχτηκε το 1955, το ψηλότερο σιντριβάνι του οποίου ο πίδακας νερού φτάνει τα 140 μέτρα ύψος καθώς και το Δημαρχείο που γράφτηκε η πρώτη Συνθήκη της Γενεύης αλλά και το καθεδρικό ναό του Αγ. Πέτρου που χτίστηκε τον 13ο αιώνα. Χρόνος ελεύθερος στην πιο κοσμοπολίτικη πόλη της Ευρώπης και στη συνέχεια αναχώρηση για το φαντασμαγορικό Παρίσι. Άφιξη και τακτοποίηση στο ξενοδοχείο μας.

**5η Μέρα | Παρίσι – Ξενάγηση πόλης – Κρουαζιέρα στον Σηκουάνα.**

Πρωινό και ξεκινάμε την πανοραμική μας ξενάγηση από την μοναδική Αψίδα του Θριάμβου, το σύμβολο της περιόδου του Μεγάλου Ναπολέοντα, η οποία και είναι αφετηρία των μεγάλων λεωφόρων της πόλης. Στη συνέχεια θα επισκεφτούμε το Trocadero, ένα εκπληκτικό μπαλκόνι με μοναδική θέα στο Πύργο του Άιφελ . Στο χώρο αυτό, φωτογραφίζονται όλοι οι επισκέπτες με φόντο τον μοναδικό Eiffel, ενώ την ίδια στιγμή τοπικοί καλλιτέχνες και μουσικοί προσφέρουν οπτικά και μουσικά θεάματα στους τουρίστες. Πολύ κοντά, στους κήπους του Trocadero, ακριβώς απέναντι από τον Πύργο του Άιφελ, το Aquarium de Paris φιλοξενεί 43 ενυδρεία με περισσότερα από 10.000 ψάρια, συμπεριλαμβανομένων 25 καρχαριών, με την πισίνα αφής, τα δύο σινεμά, τα ποικίλα θεάματα που μπορείτε να επισκεφτείτε. Ελεύθερος χρόνος και το βράδυ σας προτείνουμε, προαιρετική περιήγηση στο φωταγωγημένο Παρίσι. Θα επισκεφθούμε το ψηλότερο φυσικό σημείο της πόλης, το λόφο της Μονμάρτης, όπου κυριαρχεί η Βασιλική Sacre Coeur (Ιερής Καρδιάς) με την καταπληκτική θέα, η πλατεία των υπαίθριων ζωγράφων και η οικεία του Σαλβαδόρ Νταλί. Χρόνος στη διάθεσή σας για βόλτα στα γραφικά παριζιάνικα μαγαζάκια της πλατείας. Στη συνέχεια θα γνωρίσετε το Παρίσι από μια διαφορετική όψη, την μοναδική οπτική γωνία που μας προσφέρει μια προαιρετική κρουαζιέρα στον Σηκουάνα με τα ‘’bateaux mouches ‘’ στα φωτισμένα ιστορικά κτίρια του Παρισιού.

**6η Μέρα | Παρίσι – Λούβρο.**

Πρωινό και στη συνέχεια θα επισκεφτούμε το ιστορικό κέντρο της πόλης για να επισκεφτούμε το πιο λαμπρό μουσείο του κόσμου, το ανάκτορο του Λούβρου που θα εντυπωσιαστείτε από την είσοδό του, την ογκώδη πυραμίδα από γυαλί που κατασκευάστηκε το 1989 με σκοπό του διάσημου αρχιτέκτονα Pei να εισχωρεί το φως του ήλιου μέχρι το υπόγειο. Όσοι επιθυμούν να συμμετέχουν στην ξενάγησή μας, με επίσημο τοπικό ξεναγό και με ακουστικά για καλύτερη παρακολούθηση, θα θαυμάσουν, παγκόσμια αριστουργήματα τέχνης στο τμήμα αρχαιοτήτων ελληνικών και ρωμαϊκών όπου εκτίθενται πάνω από 300 ελληνικά αρχαία έργα τέχνης. Εκεί σε προνομιακή θέση στην κορυφή μιας σκάλας θα θαυμάσουμε την Νίκη της Σαμοθράκης, στη συνέχεια την Αφροδίτη της Μήλου, τον «Ηρακλή και ο ταύρος της Κρήτης» (από το ναό του Δία στην Ολυμπία), τις Εργαστίνες και την Κενταυρομαχία (τμήματα του Παρθενώνα). Τα δύο περίφημα γλυπτά του Μιχαήλ Αγγελου «Ο Θνήσκων» και «Ο Επαναστατημένος» Σκλάβος. Επίσης θα δούμε από κοντά την αινιγματική Τζοκόντα του Λεονάρντο Ντα Βίντσι, το πρώτο έργο τέχνης μου μπήκε στα ανάκτορα τον 16ο αιώνα και σήμερα ο ακριβότερος πίνακας του κόσμου, καθώς και τον πίνακα «Η Σχεδία της Μέδουσας» του Ζαν Λουι Τεοντόρ και τον υπέροχο πίνακα «Η στέψη του Ναπολέοντα και της Ιωσηφίνας» του Νταβίντ και πολλούς ακόμη πολύτιμους πίνακες Ιταλικής, Γαλλικής και Φλαμανδικής σχολής κα. Στη συνέχεια ελεύθερος χρόνος για βόλτα και αγορά αναμνηστικών.

**7η Μέρα | Παρίσι – Επίσκεψη στη συνοικία Λε Μαρέ – Outlet Marne Le Valais – Πτήση επιστροφής.**

Πρωινό και στη συνέχεια αναχώρηση με τις αποσκευές μας για την πιο “Παριζιανικη'' περιπατητική βόλτα από την πλατεία της Βαστίλης δια μέσω του Marais ,στην γειτονιά του Pombidou και του κεντρικού Δημαρχείου του Παρισιού . Η συνοικία Marais είναι γνωστή και ως SoMa (Νότιο Marais). Είναι γεμάτη μοντέρνες μπουτίκ, γκαλερί και μπαρ. Η περιοχή, που άλλοτε αποτελούσε την εβραϊκή συνοικία, εξακολουθεί να είναι γεμάτη με εστιατόρια Κοσέρ. Στη συνέχεια θα επισκεφτούμε το Outlet Marne Le Valais που έχει πάνω από 190 επώνυμα μαγαζιά με ρούχα, με εκπτωτικές τιμές και 30 εστιατόρια. Ελεύθερος χρόνος και στη συνέχεια θα αναχωρήσουμε για το αεροδρόμιο για την πτήση της επιστροφής μας.

|  |  |  |  |  |  |  |
| --- | --- | --- | --- | --- | --- | --- |
| **Παρίσι - Γενεύη - Μιλάνο 7 μέρες** | | | | **Αναχώρηση: 07/04 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Hotels | 3\* - 4\* | Πρωινό | Early booking τιμή: 399€ (πρώτες 10 θέσεις) Κανονική τιμή: 429€ | 345€ | 265€ | Πτήση με Enter Air: 13/04: Παρίσι - Θεσσαλονίκη: 22:30-01:30 |
|
|
|
|
|
|
|
|
| **Στη τιμή περιλαμβάνονται:** Αεροπορικά εισιτήρια με την Enter Air. 1 αποσκευή 20 κιλών και 1 χειραποσκευή 5 κιλών. Έξι (6) διανυκτερεύσεις σε ξενοδοχεία του αναλυτικού μας τιμοκαταλόγου. Πρωινό καθημερινά στον χώρο του ξενοδοχείου. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Έμπειρος συνοδός / αρχηγός του γραφείου μας. Ασφάλεια αστικής ευθύνης  **Δεν περιλαμβάνονται:** Φόροι αεροδρομίων, επίναυλοι καυσίμων και ΦΠΑ: 85€. Check points: 20€ κατά άτομο. Δημοτικοί φόροι: 30€. Προαιρετική επίσκεψη στο Λούβρο: Ενήλικας: 50€ & το παιδί: 35€ (Περιλαμβάνονται μεταφορικά - ξενάγηση και ακουστικά). Κρουαζιέρα στον Σηκουάνα & By Night: Ενήλικας: 50€ & το παιδί: 30€. Ότι αναφέρεται ως προαιρετικό ή προτεινόμενο στο αναλυτικό πρόγραμμα. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|